શહેરમાં દિન પ્રતિદિન હત્યાના બનાવો વધી રહ્યા છે. બે દિવસ પહેલાં ઓઢવમાં એક યુવતીની હત્યાનો ભેદ હજુ સુધી ઉકેલાયો નથી ત્યારે ગઇ કાલે સાંજે ૭-૩૦ કલાકે એસ.પી. રિંગ રોડના સર્વિસ રોડ પર એક એમબીએના વિદ્યાર્થીની હત્યા કરાઇ છે. અત્રે ઉલ્લેખનીય છે કે નોબલનગર વિસ્તારમાં આવેલા શ્રીમાન પાર્ક સોસાયટીમાં રહેતાં રર વર્ષીય શાલિનીબહેન ઉર્ફે શાલુ અરુણકુમાર રાજપૂતે નિકોલ પોલીસ સ્ટેશનમાં ફરિયાદ દાખલ કરાવી છે. શાલિની બાપુનગર ખાતે અાવેલી કોલેજમાં એમબીએમાં અભ્યાસ કરે છે. કોલેજમાં તેની સાથે અભ્યાસ કરતા તેના મિત્ર વીરલ ઉર્ફે વિક્કી ધર્મેન્દ્રભાઇ ક્ષત્રિયઅે (રહે. શ્રી સદન સોસાયટી, વિરાટનગર, ઓઢવ) ગઇ કાલે શાલિનીને મળવા માટે ફોન કર્યો હતો. જેમાં શાલિનીએ મુલાકાતની હા પાડતાં સાંજે વીરલ શાલિનીને લેવા માટે તેના ઘર પાસે ગયો હતો.